Maak jou reg vir ’n nuwe klimaat | News24
Maak jou reg vir ’n nuwe klimaat
Weermodelle wys dat vloede minder gereeld, maar erger gaan word.Foto: NETWERK24
Minder, maar erger vloede en langer en meer gereelde droogtes, is nie bangmaakpraatjies nie, maar ’n naderende werklikheid van klimaatsverandering in die Oos-Kaap.
So sê Hugh van Niekerk, streekbestuurder van die Suid-Afrikaanse weerdiens in dié provinsie.
Van Niekerk sê langtermynvoorspellings wys die provinsie se weerpatrone is aan die verander en mense sal daarby moet aanpas.
Boere sal moet regmaak vir minder reën en oorskakel na volhoubare boerderypraktyke vir droër toestande. Die verbouing van gewasse sal ’n hoogs tegniese onderneming word ten einde minder afhanklik te wees van seisoenale reënval.
Dis egter nie net boere wat geraak sal word nie. Inwoners van die Nelson Mandelabaai-metropool en omliggende dorpe sal ook hul watergebruiksgewoontes moet aanpas, want die reënval in die streek se opvangsgebiede gaan mettertyd minder word.
Dis egter nie net in die buiteland dat dié tendense te bespeur is nie.
“Die Karoo gaan nóg droër word, veral in die westelike gedeeltes. Toestande in die middel-Oos-Kaap sal ook droër en warmer word, veral gedurende die dag en baie koud in die nag wanneer daar nie wolke in die lug is nie. Verder noord sal gebiede tussen Steynsburg en Barkly-Oos weer meer reënval kry.”
By die Wildekus bots dié wind nog teen kranse en berge en styg op en kondenseer, maar verder af waai die wind parallel met die bergreekse (soos die Baviaans- en Kouga- berge) en styg die lug nie en kan daar geen kondensasie plaasvind nie.
Geen kondensasie nie beteken geen verdamping en geen reën nie, vandaar dus die droër toestande in die ander binnelandse gebiede.
Natter daar . . .
Dís waarom vleie belangrik is
Vloede ná ’n droogteperiode (wat tradisioneel droogteverligting bring) is ’n kenmerk van die Baai en omstreke, maar ook dit sal verander.
Van Niekerk sê die weermodelle wys dat vloede nie meer so gereeld sal voorkom nie, maar wanneer dit wel gebeur, sal dit erger wees as voorheen.
Nader aan kusgebiede, ook hier in Suid-Afrika, is daar ook die gevaar dat soutwater die ondergrondse waterare kan begin vul omdat daar nie genoeg varswater is om dit uit te hou nie.
Die meer gereelde droogtes wat voorspel word, beteken ook die kanse dat dié waterare wel weer deur reën aangevul kan word, raak ook al hoe skraler.